* [Naslovnica](http://www.radiong.hr)
* [Vijesti](http://www.radiong.hr/?d=1&id=15413)
* [Foto/Video](http://www.radiong.hr/?d=1&id=15413)
* [Radio](http://www.radiong.hr/?d=1&id=15413)
* [Marketing](http://www.radiong.hr/?d=1&id=15413)
* [Impressum](http://www.radiong.hr/?d=1&id=15413)

AKTIVNOSTI GLOBALNOG TJEDNA PODUZETNIŠTVA

12.11.2013.

**Učenje iz iskustva najboljih**

Autor: Simonida Tarbuk



**Uz ekonomsku grupu predmeta, marketinške vještine i računovodstvo, da bi što bolje shvatili pojam poduzetništva, treba usvojiti i znanja iz multikulturalnosti i uvažavanja različitosti. Jer, baš poput svakog dobrog proizvoda, i poduzetnički duh isključuje sve granice-geografske, ali i one vjerske, rasne i nacionalne. Upravo to je i središnja tema projekta "Multikulturalnost u poduzetništvu" oko koje je organiziran ovogodišnji Globalni tjedan poduzetništva u Elektrotehničkoj i ekonomskoj školi.**

O tome da li je bolje biti poduzetnik u Hrvatskoj ili izvan nje, kao i o brojnim europskim i regionalnim projektima, s novogradiškim su srednjoškolcima  danas ( utorak, 12.studenoga ), drugoga dana Globalnog tjedna poduzetništva, raspravljali gosti, učenici i profesori srednje škole iz Dalja, malog mjesta na Dunavu, u najistočnijoj hrvatskoj općini Erdut. Baš kao i njihovo mjesto i srednja škola Dalj po mnogo čemu je posebna i dokazuje kako centri znanja, izvrsnosti i visokih europskih standarda ne moraju uvijek biti smješteni u urbanim sredinama. Dokazala je to, sjajnom prezentacijom škole Nataša Seršić, profesorica ekonomske grupe predmeta, podijelivši sa svojim domaćinima brojne uspjehe škole.

[](http://www.radiong.hr/novosti/tinymce/jscripts/tiny_mce/plugins/imagemanager/files/dalj.JPG)

[](http://www.radiong.hr/novosti/tinymce/jscripts/tiny_mce/plugins/imagemanager/files/dalj3.JPG)

[](http://www.radiong.hr/novosti/tinymce/jscripts/tiny_mce/plugins/imagemanager/files/dalj4.JPG)

[](http://www.radiong.hr/novosti/tinymce/jscripts/tiny_mce/plugins/imagemanager/files/dalj5.JPG)

[](http://www.radiong.hr/novosti/tinymce/jscripts/tiny_mce/plugins/imagemanager/files/dalj8.JPG)

[](http://www.radiong.hr/novosti/tinymce/jscripts/tiny_mce/plugins/imagemanager/files/dalj6.JPG)

Srednja škola Dalj sa samo 80 učenika obrazuje srednjoškolce  za zanimanja agro turistički tehničar i  ekonomista, a specifična je po sjajno organiziranoj zadruzi Dalya, koja funkcionira na principima tvrtke. Rad u zadruzi nije obavezan, ali je, svakako, dobro došao. U zadrugu možete doći putem javnog natječaja, stručno napisanog i poslanog životopisa, a potom i audicije za radno mjesto za koje ćete, ukoliko zadovoljite visoke kriterije tijekom školske godine puno raditi, ali i primati plaću. Osim toga, škola ima vlastiti vrt, plastenik, vrhunski organiziran vertikalan uzgoj jagoda, ali i sjajno uhodanu mrežu prodaje proizvoda koji sami proizvode. Osim toga, ponose se titulom četverostrukih državnih prvaka, te vlastitim vinom , džemovima i brojnim drugim proizvodima od jagoda.


Razmjena iskustava, ali i prepisivanje pozitivnih primjera dobro će doći i novogradiškoj srednjoj školi koja i u Globalnom tjednu poduzetništva intenzivno razmišlja o korištenju sredstava europskih fondova, kao i međugraničnoj suradnji sa školama sličnih obrazovnih programa. U tom je smislu cilj već danas postignut, a pojmovi poput tolerancije, uvažavanja različitosti i multikulturalnosti uspješno predstavljeni, rekla je i voditeljica projekta Globalni tjedan poduzetništva, profesorica Ivana Gajski Berić.

[](http://www.radiong.hr/novosti/tinymce/jscripts/tiny_mce/plugins/imagemanager/files/dalj9.JPG)

[](http://www.radiong.hr/novosti/tinymce/jscripts/tiny_mce/plugins/imagemanager/files/dalj10.JPG)

[](http://www.radiong.hr/novosti/tinymce/jscripts/tiny_mce/plugins/imagemanager/files/dalj11.JPG)


[](http://www.radiong.hr/novosti/tinymce/jscripts/tiny_mce/plugins/imagemanager/files/dalj12.JPG)

[](http://www.radiong.hr/novosti/tinymce/jscripts/tiny_mce/plugins/imagemanager/files/dalj13.JPG)


[](http://www.radiong.hr/novosti/tinymce/jscripts/tiny_mce/plugins/imagemanager/files/dalj15.JPG)

[](http://www.radiong.hr/novosti/tinymce/jscripts/tiny_mce/plugins/imagemanager/files/dalj17.JPG)

[](http://www.radiong.hr/novosti/tinymce/jscripts/tiny_mce/plugins/imagemanager/files/dalj20.JPG)

[](http://www.radiong.hr/novosti/tinymce/jscripts/tiny_mce/plugins/imagemanager/files/dalj22.JPG)

[](http://www.radiong.hr/novosti/tinymce/jscripts/tiny_mce/plugins/imagemanager/files/dalj24.JPG)

[](http://www.radiong.hr/novosti/tinymce/jscripts/tiny_mce/plugins/imagemanager/files/dalj21.JPG)

Projekt Leonardo Da Vinci, Erazmus, suradnja i bratimljenje  sa školama iz Makedonije i Srbije, odlazak na praksu u njemački grad Leipzig, ali i na brojna sportska  natjecanja u Italiji, vođenje škole kao uspješne tvrtke  u kojoj se cijeni različitost i multikulturalnost- recept je uspjeha koji potvrđuje srednja škola Dalj, a koji bi, uz malo dobre volje i rada, mogle prepisati i brojne druge srednje škole, kaže profesorica Seršić .  Osim toga, škola trenutno priprema i provodi čak 11 različitih projekata s istim ciljem- stjecanje kompetencija, ne samo onih stručnih koje će učenicima jednoga dana olakšati ulazak na tržite rada, nego i prvenstveno onih životnih, koje će ih naučiti kako smo svi, iako na oko različiti, zapravo isti. Globalni tjedan poduzetništva u novogradiškoj srednjoj školi potrajat će do petka, 15.studenoga, a pred  učenicima je još niz zanimljivih, stručno-praktičnih tema i debata, kao i studijski posjet Industrijskom parku u četvrtak, 14.studenoga. Osim toga, današnji posjet gostiju iz Dalja, u duhu multikulturalnosti nalaže i nastavak suradnje te odlazak naših učenika na "lice mjesta".

[](http://www.radiong.hr/novosti/tinymce/jscripts/tiny_mce/plugins/imagemanager/files/dalj25.JPG)

[](http://www.radiong.hr/novosti/tinymce/jscripts/tiny_mce/plugins/imagemanager/files/dalj27.JPG)

[](http://www.radiong.hr/novosti/tinymce/jscripts/tiny_mce/plugins/imagemanager/files/dalj23.JPG)